Diari Oficial de la Generalitat Valenciana


Sumari del DOGV 4347, del 01-10-2002 (2002/10404)

RESOLUCIÓ de 30 de maig de 2002, del director general d'Urbanisme i Ordenació Territorial, per la qual, esmenades les deficiències a què es referix l'Acord de la Comissió Territorial d'Urbanisme de 31 de gener de 2001, es declara definitivament aprovada l'Homologació i Pla de Reforma Interior del Polígon IV de Petrés.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10531


Data del document
:   30-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Petrés
    * pla d'urbanisme

RESOLUCIÓ de 30 de maig de 2002, del director general d'Urbanisme i Ordenació Territorial, per la qual, esmenades les deficiències a què es referix l'Acord de la Comissió Territorial d'Urbanisme de 31 de gener de 2001, es declara definitivament aprovada l'Homologació i Pla de Reforma Interior del Polígon IV de Petrés. [2002/10312]
  
Ja que s'han esmenat les deficiències a què es referix l'Acord de la Comissió Territorial d'Urbanisme de 31 de gener de 2001, que afecta l'Homologació i Pla de Reforma Interior del Polígon IV de Petrés, i de conformitat amb el que ordena la Resolució del director general d'Urbanisme i Ordenació Territorial de data 30 de maig de 2002, per la qual es declara definitivament aprovada la dita homologació, es procedix a la publicació del mencionat acord:
  
«La Comissió Territorial d'Urbanisme de València, en sessió de 31 de gener de 2001, va adoptar l'acord següent:
  
Vist l'expedient remés per l'Ajuntament de Petrés, referit a l'homologació i PRI de Millora, Polígon IV, i de conformitat amb els següents:
  
Antecedents de fet
  
Primer
  
El Programa i Estudi de Detall junt amb el Projecte d'Urbanització i la Reparcel·lació del Polígon IV, Zona I Tolerància Industrial es va sotmetre a informació pública el dia 21 d'agost de 2000, a instància particular, per mitjà de procediment simplificat. Després del pertinent període d'exposició pública, en el qual no es van presentar al·legacions, es va presentar per la iniciativa particular davant de l'Ajuntament el document d'Homologació Sectorial Declarativa i Pla de Reforma Interior de Millora, a l'efecte de substitució de l'Estudi de Detall presentat en el seu dia. Estos dos documents van ser aprovats provisionalment pel ple municipal per mitjà d'Acord de data 8 de novembre de 2000.
  
Segon
  
El projecte consta del document d'Homologació i Pla de Reforma Interior de Millora, comprensiu de memòria informativa i justificativa, ordenances reguladores i plans d'informació i d'ordenació, i s'acompanya del Programa d'Actuació Integrada.
  
Tercer
  
L'objecte del projecte és l'homologació i la millora de l'ordenació detallada establida en les Normes Subsidiàries de Petrés per al sector del sòl urbà de tolerància industrial, que inclou una superfície de 39.453,24 m2.
  
La proposta del PRI consistix a reordenar el sòl edificable en una sola parcel·la, en compte de les dues parcel·les que consta en l'actualitat, per a instal·lar una sola actuació industrial.
  
Amb la nova ordenació s'agrupa al vial principal de servici, al costat de la carretera a Sagunt en el límit sud de l'àmbit, la superfície del vial núm. 13, amb delimitació de dues zones de jardineria en viari en talussos de protecció.
  
L'edificabilitat proposada continua sent la mateixa, és a dir, l'assignada a l'única parcel·la neta de 29.274,31 m2 segons els paràmetres màxims edificables, i es respecten, així mateix, totes les determinacions de les Normes Subsidiàries.
  
Es justifica que de les seccions transversals del terreny es deduïx que l'aplicació de l'edificabilitat en una sola parcel·la afecta en menor mesura l'entorn, ja que la disposició de les naus edificables té menor alçària sobre el terreny en aplicar en la proposta un pla mitjà global respecte de la situació vigent, ja que esta obligaria a establir tres plans mitjans si hi haguera parcel·lació.
  
L'homologació té el caràcter de declarativa, ja que únicament s'alteren els límits del sector després d'haver sigut alçat un pla topogràfic actualitzat en un 3,75% sobre la superfície total, menor de l'admesa per les normes, d'acord amb el que disposa l'apartat annex, que permet errors en més o menys un 5%, i es restablixen els percentatges de cessió fixats en les Normes Subsidiàries per a espais lliures i viari local de 25,80%
  
Quart
  
Durant la tramitació de l'expedient s'han sol·licitat informes a l'Oficina del Pla de Carreteres de la COPUT i al Servici de Vies i Obres de la Diputació de València.
  
D'estos s'han rebut els informes següents:
  
Oficina del Pla de Carreteres de la COPUT, rebut el dia 24 de gener de 2001, i de caràcter desfavorable, i s'indica el següent:
  
Primer. No s'ha grafiat la zona de protecció de la carretera CV-317, 18 metres des de l'aresta exterior de la calçada. En la dita zona no s'admetrà cap tipus d'edificació ni ús que no siga de zona enjardinada. A més, es classificarà com a zona de reserva viària adscrita a la carretera.
  
Segon. No es permetran accessos directes a la CV-317, i estos no permetran els girs a l'esquerra per raons de seguretat vial.
  
Cinqué
  
La Comissió Informativa de la Comissió Territorial d'Urbanisme de València, en sessió de 25 de gener de 2001, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
Les determinacions contingudes en l'homologació s'ajusten al que establix el punt II.9 de la instrucció d'homologació i es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Segon
  
A. Respecte al document d'homologació, este conté, entres d'altres, les determinacions següents:
  
- Directrius definitòries de l'estratègia de l'evolució urbana i d'ocupació del territori:
  
Es considera com a objectiu que cal considerar en la redacció dels instruments de desenrotllament l'ús predominant de tolerància industrial.
  
- Classificació del sòl:
  
El sòl està classificat com a sòl urbà.
  
- Delimitació de sectors definitoris de l'àmbit mínim d'ordenació detallada.
  
Es delimita un únic sector de planejament, que es respecten els criteris de sectorització prevists en els articles 20 de la LRAU i 17 del Reglament de Planejament.
  
- Establiment d'àrees de repartiment i determinació dels aprofitaments tipus corresponents:
  
Es delimita una única àrea de repartiment i una única unitat d'execució que s'ha de desenrotllar per mitjà d'actuació integrada.
  
L'aprofitament tipus es fixa en 2,59 m3/m2, o 0,86 m2t/m2s, segons les previsions del pla quant a aprofitament per a estos terrenys.
  
- Delimitació de la xarxa primària o estructural de dotacions o infraestructures públiques:
  
Dins de l'àmbit del sector no es troba cap element de la xarxa primària.
  
B. Respecte al Pla de Reforma Interior de Millora, l'ordenació detallada es resumix en el quadre següent:
  
S'elimina el carrer núm. 13, s'agrupa la seua superfície amb la resta del sòl viari, i s'unifica tot el sòl edificable en una sola parcel·la, i s'augmenta lleugerament la zona verda pública de manera que servisca de trànsit entre les zones de tipologia unifamiliar aïllada i de tolerància industrial.
  
Tercer
  
Pel que fa als accessos a l'actuació, el representant del Servici de Vies i Obres de la Diputació de València, en la Comissió Informativa de la Comissió Territorial d'Urbanisme, indica la necessitat de reformar un dels dos accessos prevists en l'actuació, i s'haurà de tancar l'altre dels accessos grafiats.
  
Així mateix, s'haurà de tindre en compte el que indica l'informe procedent de l'Oficina del Pla de Carreteres de la COPUT respecte a la previsió de grafiar la zona de protecció de la carretera CV-317, així com la prohibició dels accessos directes a la CV-317.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 31 de gener de 2001, acorda supeditar l'aprovació definitiva de l'Homologació i el Pla de Reforma Interior de Millora, del Polígon IV del terme municipal de Petrés, mentre no es complisquen les observacions efectuades per les administracions competents en matèria de carreteres respecte dels accessos a l'actuació.
  
Una vegada esmenats els dits aspectes per l'Ajuntament de Petrés, procedirà que este done compte d'això al president d'esta Comissió qui queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el Butlletí Oficial sense necessitat de nou acord d'esta Comissió a la qual haurà d'informar posteriorment del que s'ha actuat.
  
Contra la present Resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
Amb data 24 de maig de 2002, pels servicis tècnics del Servici Territorial d'Urbanisme i Ordenació Territorial és examinada la documentació presentada per l'Ajuntament de Petrés el 17 de gener de 2002 i s'informa favorablement esta, i es considera complit l'acord de la Comissió Territorial d'Urbanisme de València de data 31 de gener de 2001.
  
Vists la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació.
  
El director general d'Urbanisme i Ordenació Territorial considera aprovada definitivament l'Homologació i Pla de Reforma Interior Polígon IV de Petrés.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 30 de maig de 2002.- El director general: José María Benlliure Moreno.